CELEX: 62010CN0470
Language: mt
Date: 2010-09-28 00:00:00
Title: Kawża C-470/10: Rikors ippreżentat fit- 28 ta’ Settembru 2010 — Il-Kummissjoni Ewropea vs Ir-Repubblika Portugiża

4.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/19
            
         Rikors ippreżentat fit-28 ta’ Settembru 2010 — Il-Kummissjoni Ewropea vs Ir-Repubblika Portugiża
   (Kawża C-470/10)
   ()
   2010/C 328/34
   Lingwa tal-kawża: il-Portugiż
   
      Partijiet
   
   
      Rikorrenti: Il-Kummissjoni Ewropea (rappreżentanti: M. França u I.V. Rogalski, aġenti)
   
      Konvenuta: Ir-Repubblika Portugiża
   
      Talbiet
   
   
               —
            
            
               tiddikjara li, billi żammet fis-seħħ rekwiżit ta’ reġistrazzjoni u ta’ akkreditazzjoni mill-awtoritajiet Portugiżi fir-rigward ta’ kwalunkwe provvista temporanja ta’ servizz minn aġenti ta’ privattivi Komunitarji li diġà huma legalment stabbiliti fi Stat Membru ieħor u billi wettqet kontroll tal-kwalifiki professjonali tal-aġenti ta’ privattivi Komunitarji li jiċċaqilqu fil-Portugal, anki fil-każ ta’ provvista temporanja ta’ servizz, ir-Repubblika Portugiża ma wettqitx l-obbligi tagħha taħt l-Artikolu 56 TFUE u l-Artikoli 5 sa 7 tad-Direttiva 2005/36/KE (1) dwar ir-Rikonoxximent ta’ Kwalifiki Professjonali.
            
         
               —
            
            
               tikkundanna lir-Repubblika Portugiża għall-ispejjeż.
            
         
      Motivi u argumenti prinċipali
   
   Il-leġiżlazzjoni Portugiża inkwistjoni tipprekludi lill-aġenti ta’ trade marks u ta’ privattivi legalment stabbiliti fi Stat Membru ieħor milli jeżerċitaw l-attivitajiet ta’ rappreżentanza tagħhom mal-Instituto Nacional da Propriedade Industrial (Istitut Nazzjonali tal-Proprjetà Industrijali, “INPI”), fil-Portugall, meta dawn jiċċaqilqu sabiex jipprovdu servizz lil klijenti li jinsabu fi Stat Membru ieħor, jekk ma jkunux preċedentement issottomettew ruħhom għal verifika tal-kwalifiki sabiex jiġu akkreditati jew rikonoxxuti minn dan l-istitut.
   
      (1)  ĠU L 255, p. 22